PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                            Bucureşti,21 .06.2006
                            Nr. 24/412


Către,

Comisia juridică, de disciplină şi imunităţi
Comisia pentru muncă şi protecţie socială

AVIZ

asupra propunerii legislative pentru modificarea art.9 din TITLUL XI, Renta viageră agricolă, al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea art.9 din TITLUL XI, Renta viageră agricolă, al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente, transmisă cu adresa nr.Pl.-X 457 din 10 mai 2006 şi înregistrată sub nr.24/286/11.05.2006.


Camera Deputaţilor este Cameră decizională.


Senatul, în şedinţa din 4 mai 2006, a respins propunerea legislativă.


Consiliul Legislativ, cu avizul nr.1666/22.11.2006, a avizat favorabil această propunere legislativă.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea art.9 din TITLUL XI, Renta viageră agricolă, al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente în şedinţa din 21 iunie 2006. 

Faţă de cele de mai sus, membrii comisiei au hotărât în unanimitate respingerea propunerii legislativă pentru modificarea art.9 din TITLUL XI, Renta viageră agricolă, al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente.

 În raport cu obiectul şi conţinutul său, proiectul de lege face parte din categoria legilor organice.
          PREŞEDINTE, 


                     SECRETAR,
                Dr. Atilla KELEMEN

                  Ioan MUNTEANU 

Întocmit: expert Adrian Goţa
